id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id id id id id id id id ms id id id ms ms id fr id id id ms id id id id en id ms id es id ms et id id id id id ms ms en en en en en id id id id id en id id jv ms id id it es id id en id ms ms ms ms ms ms
Sunscreen Untuk Kulit Kombinasi, Pastikan Produk Anda Ada 4 Bahan Ini!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Jenis Kulit Kombinasi? 4 Bahan Ini Wajib Ada Di Dalam Sunscreen, Barulah Berkesan!
Ditulis oleh Ahmad Farid Disemak pada 03/08/2022
Disemak secara perubatan oleh Dr. Joseph Tan
Keliru sebab tidak tahu yang mana satu sunscreen untuk kulit kombinasi, normal, sensitif, kering, berminyak atau lain-lain? Anda mungkin tidak keseorangan, kami akan cuba untuk bantu!
Untuk mendapatkan lebih banyak informasi tentang Kesihatan Kulit, sila dapatkannya di sini.
Ada berapa banyak jenis kulit manusia?
Untuk pengetahuan anda semua, ada banyak jenis kulit manusia dan ia berbeza bergantung pada individu itu masing-masing. Berikut adalah antara jenis kulit yang paling umum wujud:
Kulit normal – Anda bertuah jika memiliki jenis kulit ini kerana ia bukan sahaja anjal, licin dan lembut malah tiada masalah seperti jerawat dan sebagainya
Kulit sensitif – Jenis kulit yang mudah merah, gatal atau bengkak akibat tindak balas pada produk, kotoran, alahan serta gigitan serangga kecil
Kulit kering – Jenis kulit yang selalu kering, kasar dan ketat akibat faktor risiko seperti genetik, hormon, iklim, diet serta gaya hidup
Kulit berminyak – Jenis kulit yang sering berminyak akibat peluh atau sebum yang menjadi punca mudah tumbuh jerawat dan jeragat
Kulit kombinasi – Jenis kulit gabungan kering dan berminyak. Di kawasan sekitar hidung atau zon T itu sering berminyak dan kering pada kawasan yang lain pula seperti di pipi
Berdasarkan jenis kulit yang anda miliki, cara penjagaan dan penggunaan produk juga tidak sama. Begitu juga halnya jika anda ingin mencari dan membeli produk pelindung matahari.
Dalam usaha untuk mendapatkan sunscreen terbaik untuk kulit kombinasi, perkara penting anda perlu pertimbangkan bukan pada jenama sahaja malah juga bahan yang ada di dalamnya.
Kenapa sunscreen itu penting untuk kulit?
Buat anda yang mungkin belum tahu, sinaran ultra ungu (UV) dari cahaya matahari itu boleh merosakkan dan menjejaskan kesihatan kulit terutama jika terdedah terlalu banyak serta lama.
Dalam usaha untuk mengelakkan daripada perkara ini berlaku, wujud produk dalam bentuk krim atau spray yang akan menyelaputi lantas melindungi kulit daripada bahaya sinaran ini.
Baca lagi artikel berkaitan:
Fahami Maksud Label Sunscreen Anda
5 Tips Penting Membeli Pelindung Matahari
Cara Mudah Nak Cegah Kanser Kulit, Rajinkan Diri Pakai Sunscreen! Ini Sebabnya
Produk pelindung matahari ini berfungsi dengan cara menyerap lantas memusnahkan sinaran UV sebelum ia sampai ke kulit lagi. Tidak perlu bimbang, ia selamat untuk digunakan pada kulit.
Dalam pada itu, anda juga perlu tahu bahawa produk ini wujud dalam variasi jenis yang berbeza fungsi serta tindak balas, dan akan bergantung kepada jenis kulit individu masing-masing.
Maka, jangan pula anda salah memilih produk sunscreen untuk kulit kombinasi jika jenis kulit anda itu lain!
Sunscreen terbaik untuk kulit kombinasi!
Seperti mana yang telah kami nyatakan di atas tadi, jenis kulit kombinasi adalah gabungan kering dan berminyak. Ia merupakan jenis kulit yang dimiliki oleh majoriti manusia di dunia.
Pastikan sunscreen untuk kulit kombinasi yang anda bakal beli dan guna itu memiliki bahan berikut:
#1. Sun Protection Factor (SPF)
Menurut Pakar Dermatologi David J. Leffell, bahan utama yang perlu wujud di dalam setiap produk pelindung matahari itu adalah SPF untuk membantu melawan sinaran UVA dan UVB.
Kedua-dua jenis sinaran UV ini bukan sahaja akan mengakibatkan selar matahari atau sunburn malah boleh jadi faktor risiko kanser jika penggunaan sunscreen hanya dipandang ringan.
Tidak kira jenis kulit sekalipun, SPF itu perlu wujud di dalam setiap produk pelindung matahari!
Merupakan bahan yang paling popular dan utama dalam produk kulit masa kini, asid ini dipercayai mampu untuk memberikan kelembapan ekstra pada kulit sekali gus menganjal serta menegangkan organ ini.
Memandangkan masih ada kawasan kulit anda yang selalu kering, maka bahan ini sangat sesuai wujud di dalam produk sunscreen untuk kulit kombinasi anda bagi melawan sinaran UV.
Selain asid di atas tadi, ada satu lagi jenis asid yang perlu ada dalam produk pelindung matahari untuk jenis kulit kombinasi. Asid ini juga amat bagus untuk mencegah dan melawan jerawat.
Kenapa? Jika anda memiliki jenis kulit kombinasi, kawasan sekitar hidung atau Zon T anda itu akan kerap tumbuh jerawat. Maka, penggunaan sunscreen untuk kulit kombinasi dengan asid ini satu pilihan tepat.
Sunscreen untuk kulit kombinasi juga perlu ada #4. Aloe vera
Tidak sah satu produk kulit itu jika tiada ekstrak daripada daun lidah buaya bukan? Jangan tidak tahu, aloe vera ini punya manfaat antiradang dan antioksidan yang mampu membantu merawat segala masalah luka serta cela pada kulit individu!
Konklusinya, teliti dan fahami label pelindung matahari terlebih dahulu sebelum beli dan guna ya!
Hello Health Group tidak menawarkan nasihat perubatan, diagnosis atau rawatan.
Know Your Skin Type Before Choosing Skin Care Products, https://my.clevelandclinic.org/health/drugs/10981-know-your-skin-type-before-choosing-skin-care-products, Accessed Jun 14 2022.
What’s in sunscreen, and how does it protect your skin from the sun’s rays?, https://cen.acs.org/business/consumer-products/What-in-sunscreen-and-how-does-it-protect-your-skin-from-the-sun-rays/99/i27, Accessed Jun 14 2022.
All About Sunscreen: Why You Need It & How it Works for You, https://www.skincancer.org/skin-cancer-prevention/sun-protection/sunscreen/, Accessed Jun 14 2022.
What You Need to Know About Sunscreen Ingredients, https://www.consumerreports.org/sunscreens/what-you-need-to-know-about-sunscreen-ingredients-a2356353886/, Accessed Jun 14 2022.
The trouble with ingredients in sunscreens, https://www.ewg.org/sunscreen/report/the-trouble-with-sunscreen-chemicals/, Accessed Jun 14 2022.
Cara Mudah Nak Cegah Kanser Kulit, Rajinkan Diri Pakai 'Sunscreen'! Ini Sebabnya
5 Tips Penting Membeli Pelindung Matahari
Ditulis oleh Ahmad Farid Disemak pada 03/08/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.